Tengelic (Carduelis carduelis)
Carl von Linné, eredeti latinos nevén Carolus Linnaeus svéd természettudós, orvos és botanikus írta le elsőként a madarat.
Carduelis carduelis
Osztály:	Madarak (Aves)
Rend:	Verébalakúak (Passeriformes)
Alrend:	Verébalkatúak (Passeri)
Család:	Pintyfélék (Fringillidae)
Alcsalád:	Kúpcsőrűek (Carduelinae)
Nem:	Carduelis
Faj:	C. carduelis
Megjelenése
Testhossz: 12 cm
Szárny fesztávolsága: 21–26 cm
Tömege (hím és tojó is): 14–19 g
A tengelicnek nemének többi tagjához hasonlóan rövid nyaka és vékony lábai vannak. Hossza 12 centiméter, szárnyának fesztávolsága 21-26 centiméter, testtömege 14–19 gramm.
Jellemző rá a feltűnően piros-fehér-fekete sávos fej, ez a fiatalokról még hiányzik. Nyaktöve, válla és háta sárgás, begye, melle oldalai élénk vörhenyesbarnák. Torka, farcsíkja és a hasi oldal többi, eddig meg nem említett része fehér. Szárnya világosbarna, fekete és fehér mintázattal. Csőre hosszú és hegyes. A tengelic röpképe hullámzó, ugyanakkor stabil. Sárga szárnya feltűnést keltő.
A nemek nem igazán különböznek egymástól. A hím kicsivel nagyobb, mint a tojó, arca sötétebb piros. Hasának alsó része sárgás. A szárnyon lévő kis fedőtollak feketék. A tojó feje kerekebb, hasa zöldes sárga színű. A szárnyon lévő kis fedőtollak barnák vagy szürkék.
Életmódja
Magvakkal, hernyókkal és bogarakkal táplálkozik. Rövidtávú vonuló. Ha házilag kívánjuk őket etetni, akkor arra kell felkészülnünk, hogy termetéhez képest sokat eszik. Egy-két madárka beül az etetőbe és az egész napját ott tölti, kisebb-nagyobb megszakítással. Az étel, azaz a magvak utánpótlásáról gondoskodnunk kell, ha egyszer elkezdtük a madarak etetését, akkor azt egész évben igénylik.
Szaporodása
Parkok, gyümölcsösök fáira rakja növényi anyagokból készített fészkét. Fészekalja 5 tojásból áll, melyeken 12–13 napig kotlik, a kirepülési idő pedig 14–15 nap. Tojásai barna alapon kék színűek.
A tengelic 2017-ben az év madara volt.
https://www.mme.hu/2017-ev-madara-tengelic
Magyarországon védett.
Természetvédelmi értéke 25000 Ft
